cyanic-selkie/wikianc huggingface dataset:
Отворен инвестициски фонд
Друштво за управување со инвестициски фондови
Едно друштво за управување со фондовите може да управува со повеќе инвестициски фондови. Друштвото за управување нема никави права врз имотот на фондот со кој управува, имотот на фондот е одделен од имотот на друштвото за уоравување и тој е во сопственост на инвеститорите, пропорционално на нивното учество во фондот. Исто така, друштвото за управување нема право на приносите од фондовите со кои управува, туку тие им припаѓаат само на инвеститорите што поседуваат удели на фондот. Сепак, друштвата за управување со фондовите се профитни организации кои за своето работење и управување со фондовите наплаќаат провизии од инвеститорите и оттаму остваруваат добивка. На пример, доколку се отвори стечајна постапка врз некое друштво, тогаш доверителите немаат никакви права врз фондовите со кои управува тоа друштво. При такви ситуации, управувањето со фондовите го презема друго друштво или пак средствата на фондовите им се исплаќаат на инвеститорите.
Друштвото за управување ги извршува следниве работи:
Депозитарна банка
Сметката на фондот се на наоѓа во т.н. „депозитарна банка“ која претставува чувар на имотот на фондот. Таа има задача да го изврши налозите дадедни од друштвото за управување за уплата на средствата, но истовремено да врши и строга контрола во работењето на фондот, со што максимално се штити секој инвеститор. Дури и банката да има пробелем со своите штедачи, средствата на сметката на фондот не можат да се искористат за исплата на штедачите.
Депозитарната банка ги врши следниве работи:
Видови отворени инвестициски фондови
Постојат различни видови на отворени инвестициски фондови кои се класифицираат во различни класи во зависност од нивните одлики. Сепак, не постои унифицирана поделба на инвестициските фондови. Една генерална поделба на инвестициските фондови е на акциски, обврзувачки и парични фондови. Кон оваа основна поделба можат да се додадат и балансираните фондови и индексираните фондови.
Поделба според видот на средствата
Според тоа во какви харитии од вредност ги вложуваат средствата, отворените инвестициски фондови се делат на:
Инвестициски фондови што инвестираат акции
Овие инвестициски фондови ги вложуваат средствата само во акции. Нивната цел е остварување на повисок принос на долгорочен период. Постојат повеќе вакви видови на фондови:
Инветициски фондови што инвестираат во обрзници
Овие фондови инвестираат во хартии од вредност со фиксен принос, а се јавуваат во неколку типови:
Хибридни (мешани) отворени фондови
Овие инвестициски фондови во своето портфолио имаат различни хартии од вредност (акции и обврзници, финансиски деривати, депозити и сл.) и на тој начин вршат диверзификација на портфолиото. Хибридните фондови можат да се сретнат и како балансирани инвестициски фондови, затоа што се состојат од различни хартии од вредност. Тие се обидуваат да се заштитат од повеќе ризици и што повеќе да ја искористат предноста од диверзификација и предностите на различните финансиски инструменти.
Инвестициски фондови што инвестираат во краткорочни хартии од вредност
Се работи за фондови кои своите средства главно ги држат во краткорични и многу ликвидни хартии од вредност и депозити. Тие имаат најмали стапки на ризик, но и најниски приноси.
Поделба според територијата
Во зависност од територијата што ја опфаќаат, постојат фондови кои поседуваат средства од:
Поделба според инвестициската цел
Според оваа цел, односно приносот што го носат, инвестициските фондови можат да бидат:
Осака (префектура)
Осака (јапонски:大阪府; Ōsaka-fu) е префектура во Јапонија која се наоѓа во регионот Кансаи на островот Хоншу. Главен град е Осака.
Темида
Темида / <span title="/ˈ/: primary stress follows">ˈ <span title="/θ/: 'th' in 'thigh'">θ <span title="/iː/: 'ee' in 'fleece'">iː м <span title="/ɪ/: 'i' in 'kit'">ɪ s / (грчки: Θέμις) е старогрчка Т итанка. Таа е опишана како "[Жената] на добриот совет". Персонификација е на божествената правда, правичноста, природниот закон и на обичајот. Нејзините симболи се в агите на Правдата, кои се користат за избалансираност и прагматичност.
Потекло на поимот
Темида значи "божји закон", или буквално, "тоа што е (во ред) на место", од грчкиот глагол títhēmi (τίθημι), што значи "да се стави (односно, намести)".
За Старите Грци таа била организатор на "јавните човечки дејности, особено собирите". Мозес Финли, забележал дека themis е збор кој го користел Хомер во 8 век п.н.е, за да го опише општествениот поредок на Мрачниот век во Стара Грција во 10-ти и 9-от век п.н.е:"Темида е непреводлив збор. Подарок од боговите и белег на цивилизираното постоење, понекогаш тоа значи добра навика, соодветна постапка, општествен поредок, а понекогаш просто волја на боговите без некоја особена правдина."
Деца
Единствен сопружник на Темида споменат во изворите подолу е Зевс. Едно од нејзините неколку деца се викало Натура, грчка божица на шумата.
Хори: часови
Со Зевс таа ги добила Хорите, и Астреја.
Првата генерација: Втората генерација:
Мојри: судбини
Следбениците на Зевс тврделе дека Темида со него ги создала Мојрите, трите судбини. Во еден дел П индар, сепак, кажува дека Мојрите веќе биле присутни на венчавката на Зевс и Темида; дека всушност Мојрите се издигнале заедно со Темида од изворите на О кеан и ја придружувале на светлосончевата патека за да се сретне со Зевс, на планината Олимп.
Митологија
Персонификацијата на апстрактните концепти е одлика на Старите Грци. Способноста на божицата Темида да ја предвиди иднината ѝ овозможила да стане една од пророците на Делфи, а потоа да биде божица на божјата правда.
Некои класични претстави на Темида ја покажуваат како држи меч, со верување дека имала способност да пресече помеѓу фактите и измислиците. Темида го изградила светилиштето во Делфи и била оракулар, односно пророчица. Според друга легенда, Темида го добила светилиштето во Делфи од Геја, а подоцна ѝ го дала на Феба.
Кога Темида ќе се занемари, Н емезида носи правда и бесна одмазда. Затоа Темида ѝ дала на Немезида храм во Рамнунт. Темида не е бесна: таа, "со прекрасни образи", била првата што ѝ понудила пехар на Хера кога се вратила на Олимп збунетата од заканите од Зевс.
Темида била основа за добриот однос меѓу мажот и жената во рамките на семејство а и самите судии биле честопати нарекувани темистополои (грчки: "themistopóloi", односно Темидови слуги). Таа воедно била основа за редот и поредокот на Олимп, каде сите ја почитувале, дури и Хера. Името Темида може да биде заменето со Адрастеја во раскажувањето на раѓањето на Зевс на Крит.
Темида била присутна во Д елос за да сведочи за раѓањето на Аполон. Според Овидиј, Темида а не Зевс била таа која му кажала на Девкалион да ги фрли коските на "Мајка та" преку рамото за да создаде една нова човечка раса после потопот.
Описот на Хесиод и различноста со Дика
Во старогрчката митологија, Хесиод ја споменува Темида меѓу шесте синови и шесте ќерки на Г еја и Уран (Земјата и Небото). Меѓу овие Титани на исконскиот мит, само неколкумина биле почитувани во посебни светилишта во класичните времиња.
Во Теогонија, Хесиод за првпат запишал како изгледа Правдата прикажувајќи ја во божествен лик. Тој ги опишува силите на универзумот, како космички божества и времената правда, Дика ја опишува како ќерка на Зевс и на Темида.
Според митологијата, Дика се родила као смртник, а таткото Зевс ја ставил на Земјата меѓу луѓето за да му носи правда на човештвото. Набрзо сфатил дека тоа било невозможно, па ја земал назад на планината Олимп. Дика го спроведувала законот меѓу луѓето и заедно со нејзината мајка Темида (одговорна за божјото право), ги спроведувала конечните одлуки на Мојрите. За Хесиод, Правдата е во центарот на верскиот и моралниот живот, кој, независно од Зевс, е олицетворение на божјата волја. Ваквата персонификација на Дика е во контраст со правдата видена како правило, како одмазда или казна.
Описот на Есхил
Во драмата Окованиот Прометеј на Е схил, Темида е мајката на Прометеј, и му дава сознание за тоа што треба да дојде. Прометеј вели дека таа е божица со многу имиња, вклучително и она на Г еја.
Брокопондо (округ)
Брокопондо (холандски: Brokopondo) е округ во Суринам. Административен центар на окруогот е гратчето Брокопондо.
Географија
Брокопондо се наоѓа во северниот дел на државата. Овој е еден од трите окрузи во Суринам кои немаат излез на море. Вкупната површина на округот е 7,364 км2.
На територијата на округот се наоѓа вештачкото езеро Брокопондо, во близина на Афобака. Акумулацијата е изградена во период од 1961 до 1964 година. Оваа акумулација произведува електрична енергија, и истата е извор на скоро половина од потребите за електрична енергија во земјата.
Округот има густа шума, каде се наоѓаат голем број разновиден див свет. Во округот се наоѓаат и водопадите Ирене и Лео.
Население
Вкупното население на округот, според пописот од 2012 година, е 15.909 жители. Адинистративен центар на округот е Брокопондо, а покрај него во округот се наоѓаат и гратчињата Браунсвег и Квакугрон. Поради скорооткриениот рудник за злато на територијата на Брокопондо, во округот во скоро време има зголемен број на доселеници.
Ресорти
Брокопондо е поделен на 6 ресорти (второстепена административна поделба):
Сатовча
Сатовча — село во Сватовчко, Пиринска Македонија, и административен центар на општината Сатовча на Благоевградската област, југозападна Бугарија.
Географија и местоположба
Селото Сатовча се наоѓа на 27 километри североисточно од Хаџидимово и на 30 километри источно од Неврокоп. Селото е планинско кое се наоѓа во подножјето на западните делови на Родопите на надморска висина од 1029 метри, во историско-географската област Чеч. Атарот на селото зафаќа површина од 55.373 км2.
Рана и средновековна историја
Голем број на антички некрополи и остатоци од античка и средновековна населба биле пронајдени околу селото и истите денес се прогласени за споменици на културата. Некропола од доцниот среден век е истражена во областа на Жидово. Пронајдени се материјали од римската ера и раниот среден век.
Во летото 1977 година, во близина на селото била пронајдена ризница од сребрени западноевропски и турски монети. Повеќето од монетите се ковани, што укажува дека тие биле наменети за накит. На монетите е пронајден и бакарен ѓердан.
Според легендата, Сатовча постоела пред падот на Македонија под османлиска власт под името Сватовица или Сатовица. Во околните области Крът, Жидово, Трапи, Мисалково, Скрибина, Радеви ливади и Грамада имало мали населени места. Мештаните се населиле во денешното село за поголема безбедност.
Името на селото веројатно потекнува од зборот суд (пчелна пита со мед) или од личното име Сато.
Османлиско Царство
Селото се споменува во османлиски извори уште од втората половина на XV век. во список на селата и бројот на немуслимански семејства во вилаетот Неврокоп од 13 мај 1660 година селото Сатовча (Сатовиче) е село, во кое живееле 60 немуслимански семејства.
Во 1839 година, рускиот монах Партениј (Питер Агеев) поминал низ селото Сатовча, забележувајќи дека неговото име е „Сатовчу“ и неговото население е муслиманско, но зборувало бугарски јазик. Во 1844 година била изградена црквата „Света Недела“, која денес е споменик на културата. Во 1873 г. било отворено првото црковно училиште, а во 1893 г. – егзархиско училиште.
Во „Етнографија на Адријанопол, Монастир и Салоника“ се вели дека во 1873 г. Сатофча (Satofcha) е село со 125 семејства и 200 Помаци и 180 Македонци Во 1889 година Стефан Верковиќ („Топографическо-этнографическій очеркъ Македоніи“) напишал дека во селото имало 45 македонски и 80 турски куќи.
Во 1891 година Георги Стрезов за селото напишал:
На 11 мај 1892 година за првпат во селото бил празнуван денот на Св. Кирил и Методиј. Во 1895 година бил основан комитет на ВМОРО.
Според статистиката на Васил К’нчов („Македонија. Етнографија и статистика“) во 1900 година селото живееле 650 Македонци и 832 македонски муслимани во 200 помачки и 120 христијански куќи. Според податоците на пописот за годините 1926, 1934, 1946 и 1956 година, населението во Сатовча било соодветно 1502, 1417, 1613 и 1787 души.
Бугарија
По крајот на Балканските војни, селото било вклучено во составот на Бугарија.
Религија
Мнозинството од населението на Сатовча (2/3) го практикува исламот. Во селото има џамија. Православните христијани сочинуваат 1/3 од населението во селото, а има и една православна црква, Света недела. Во последниве години, ромското население постепено паѓа под влијание на Евангелската протестантска црква. Во 2009 година, била изградена евангелска црква во циганската населба.
Редовни настани
Празник на селото – 6 мај.
Сага (префектура)
Сага (јапонски:佐賀県; Saga-ken) е префектура во Јапонија која се наоѓа на островот Кјушу. Главен град е Сага.
Список на ѕвезди во соѕвездието Триаголник
Ова е список на позначајни ѕвезди во соѕвездието Триаголник, надолно подредени според сјајноста.
Кристалните јами на пропаста
„Кристалните јами на пропаста“ — збирка куси раскази од македонскиот писател Дејан Мирчески, објавена во 2012 година, во издание на издавачката куќа Темплум. За неа, авторот ја добил наградата „Новите!“ за 2012 година, која ја доделува Темплум.
Технички одлики
Збирката е објавена како деветта книга во едицијата „Катапулт“. Таа е отпечатена во мал формат (18 сантиметри), во мек повез и има 150 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-608-4658-19-1. Графичкото уредување и дизајн е дело на фирмата „Кома“. На кориците се наоѓаат слики на Срѓан Миќиќ, а на задната корица се дадени основни биографски податоци за авторот. Книгата е отпечатена со финансиска поддршка од Комерцијална банка - Скопје АД - Скопје.
Содржина
Збирката „Кристалните јами на пропаста“ содржи 39 раскази, пишувани во периодот 1999-2008 година:
Непромисленост, Детето што трчаше по облачињата, Падот на детето, Судбина, Врапчето Витко, Цревата, Исус, Празнина, Тие оделе, Кеса, Дупки во напластениот снег, Беше црно, Бурек од лице, НЗС, Слатки, Тип што дупи балони, Како го ќари, Ѓавол (не е за слаби души), Тепих од тигрова кожа, Човечиња (на Наташа), Вистинска љубов, Празната соба, Диво зеленило, Спомени, Сон без звуци и бои, Канџите на човечката сенка, Очи за око, Честички, Ебате жената, Кепец, Клавир, Принципи, Вадителот, Збуновите, На Саше (посмртно), Затворен во времето, Кристалните јами на пропаста, Разделена целина, и Сè е возможно (царство Македонија): сурова еуфорија во пет сцени.
AmpleBosom (марка)
AmpleBosom.com е британско малопродажно место засновано преку интернет и електронска пошта за градници, долна облека, костими за капење, ноќна облека, основано во 1999 година од Сали Робинсон, со седиште во семејна фарма во Олд Бајланд, Северен Јоркшир. AmpleBosom.com се претставиле во серијалот на Би-Би-Си Inside Dot Coms во 2000 година.
Седиште
„AmpleBosom.com“ е сместена во пренаменети штали на Фарм Вали Вју, Олд Бајланд, Хелмсли, Северен Јоркшир.
Производи
Производите на „AmpleBosom.com“ вклучуваат градници, долна облека, костими за капење, ноќна облека и облека за жени и пантолони за машка облека. Производите со големина на градник се движат од 28-58 и компанијата е специјализирана за плус големини.
Штамата на Енхалон (мемоари)
„Штамата на Енхалон (мемоари)“ — збирка куси раскази од македонскиот писател Ненад Јолдески, објавена во 2009 година, во издание на Темплум.
Технички одлики
Збирката е објавена како осма книга од едицијата „Катапулт“. Таа е отпечатена во мал формат (18 сантиметри), во мек повез и има 80 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-9989-189-65-4. Графичкото уредување и дизајн е дело на фирмата Кома. На кориците се ставени слики на Кит Шор (Keith Shore), а на задната корица се дадени основни биографски податоци за авторот. Книгата е отпечатена со финансиска поддршка од Комерцијална банка АД - Скопје.
Содржина
Збирката „Штамата на Енхалон (Мемоари)“ содржи 26 куси раскази:
Марсел Марсо
Марсел Марсо (Marcel Marceau; Стразбур, - Каор, ) — француски глумец и пантомимичар најпознат по неговата улога на кловнот Бип. Пантомимата ја доживувал како уметност на тишината и настапувал професионално ширум светот преку 60 години. Како момче, живеел во бекство и работел францускиот отпор во текот на поголемиот дел од Втората светска војна. Во август 1944 година после ослободувањето на Париз настапил пред преку 3.000 војници. Студирал драмски уметности и пантомима во Париз. Во 1959 година основал сопствено училиште за пантомима во Париз и дополнително ја основал фондацијата Марсо за да ја промовира уметноста во САД. Меѓу разните награди и признанија именуван е за „Велик офицер на Легијата на честа“ (1998) и го добил „Националниот орден за заслуги на Франција (1998). Ја добил и наградата Еми за својата работа на телевизија, избран за член на Академијата на ликовни уметности во Берлин и прогласен е за „Национално богатство“ во Јапонија. Бил пријател со Мајкл Џексон скоро дваесет години и Џексон рекол дека користел некои од техниките на Марсел во своите танцови чекори.
Животопис
Марсел Менгел е роден во Стразбур во Франција во еврејско семејство. Неговите родители биле Ен Берзберг и Чарлс Менгел, кошер-месар. Кога Марсел имал четири години, семејството се преселило во Лил, но подоцна се вратиле во Стразбур. Кога Франција влегла во Втората светска војна, Марсел со своето семејство побегнал во Лимож. Во 1944 година татко му бил заробен и депортиран во озлогласениот концентрационен логор Аушвиц каде што бил убиен. Мајка му преживеала.
Марсел и неговиот помлад брат Ален, го смениле презимето во Марсо во текот на германската окупација на Франција. Името го избрале според генералот на Француската револуција Франсоа Северен Марсо Дегравје. Двајцата браќа му се придружиле на Француското движење на отпорот во Лимож, каде сочувале голем број деца од концентрационите логори и после ослободувањето на Париз ѝ се придружиле на француската војска. Благодарение на Марселовото одлично владеење со англискиот, францускиот и германскиот јазик, работел како офицер за врска со војската на генералот Џорџ Патон. Кога имал пет години мајка му го одвела да гледа филм со Чарли Чаплин, кој го одушевил и поттикнал да стане пантомимичар. Првпат ја користел пантомимата кога Франција била нападната за еврејските деца да бидат тивки додека им помагал да побегнат во Швајцарија. После завршувањеот на војната во 1945 година се запишува како ученик во училиштето за применети уметности Чарлс Дали во театарот Сара Бернхардт во Париз, каде учел од наставниците како што се Џошуа Смит и Етјен Декру, кој исто така го учел и Жан-Луј Баро.
Кариера
Марсо ѝ се приклучил на групата на Жан-Луј Баро и брзо станал глумец со улогата на Баптиста во Арлекин во пантомима (која Баро ја играл во „Децата од рајот“). Перформансот на Марсо му донел таква слава така што бил охрабрен истата година да ја претстави својата прва мимодрама Праксител и златната рипка во театарот Бернхардт. Стекнал широк углед и неговата кариера како пантомимичар била цврсто воспоставена. Во 1947 година Марсо го создал кловнот Бип и првпат го играл во театарот Пош во Париз. При изведбата носел пругав џемпер и износен цветен свилен оперски шешир. Комбинацијата претставувал животна нестабилност и Бип станал негов алтер его, токму како што била Малата скитница за Чарли Чаплин. Авантурите на Бип почнувајќи од пеперугите и лавовите, од бродовите до возовите, од танцовите сали до ресторани, биле неограничени. На стилот на пантомима на Марсо му немало рамен. Во текот на телевизиско интервју со Тод Фарли, Марсо му оддал почит Чарли Чаплин за неговите техники на пантомима кои тој ги користи во своите филмови, истакнувајќи дека се чини дека тој е единствениот глумец на немиот фил кој користи мимика.
Неговите тивки вежби на пантомима вклучувајќи ги Кафез, Прошетка спроти ветрот, Творецот на маски и Во паркот, сите станале класици кои се екранизирани. Сатирата на СЕ, од вајарите до матадорите, опишани се како дела на гениј. Посматрајќи го со години како човек од познатите Младост, Зрелост, Старост и Смрт, еден критичар рекол: „Тој во две минути постигнува повеќе отколку повеќето романописци што можат да го постигнат во томови.“ Марсо се обидел да објасни некои од своите внатрешни чувства додека ја создавал пантомимата нарекувајќи ја уметност на тишината. Уметноста на тишината говори со душа, како музиката, творејќи трагедија или комедија вклучувајќи те тебе и твојот живот... творејќи карактер и простор, правејќи шоу на сцената – покажувајќи ги нашите животи, нашите сништа, нашите надежи. Во 1949 година откога ја примил наградата Дебиро (основана како спомен на мајсторот на пантомимата Жан-Гаспар Дебиро) за неговата втора мимодрама, Смрт пред зора, Марсо ја основал трупата за пантомима Марсел Марсо, единствената трупа за пантомима на светот во тоа време. Ансамблот играл во водечките театри во Париз како што се Театарот на Елисејските полиња, Ренесансниот театар, Театарот Бернхардт, и во д-р Од 1959 до 1960 година, ретроспектива од неговите мимодрами вклучувајќи го Капут од Гогољ, се кандидирал за цела година во Театарот Амбиго во Париз. Продуцирал 15 мимодрами вклучувајќи ги Пјеро од Монмартр, Три перики, Заложувалница, 14 јули, Волк од Цу Ку Ми, Париз плаче – Париз се смее и Дон Жуан (адаптација од шпанскиот писател Тирсо де Молина).
Личен живот
Марсел имал три брака: првиот со Игет Мале, со која имал два сина, Мишел и Баптист, потоа Ела Јарошевич, со која немал деца, и третиот со Ана Сико со која имал две ќерки, Камиј и Орелија.
Нунциј
Нунциј е амбасадор на Светата Столица (Ватикан) во која било земја од светот. Само папските амбасадори се именуваат со ова име. Нунцијот е овластен од папата да склучува договори со земјите каде е претставник, кои се наречени конкордати.
Градини Мартино
Градините Мартино (изворно: Martineau Gardens) се градини во Прајори Роуд во Еџбастон, Бирмингем, Англија, со над осум крадратни километри шума и свечени градини. Градините се управуваат од регистрирана добротворна организација и се член на Федерацијата на градски фарми и градини на заедницата.
Див свет
Градините се назначени за Мапа на месно значење за зачувување на природата (SLINC).
Награди
Градините се наградени со Зелено знаме во 2010, 2011 и 2012 година, како признание дека се добро одржувани „зелени простори“.
Лефортово
Реонот Лефортово (райо́н Лефо́ртово) е реон во Југоисточниот административен округ на федералниот град Москва, Русија. Има површина од 9.15 km2. Население:
Историја
Лефортовскиот реон го носи името на блискиот соработник на царот Петар Велики ((r. 1682 – 1725)), Франц Лефорт (1656-1699), чии трупи биле стационирани во близина на Германскиот кварт. Се смета дека е основан во 1699 година.
ГНУ-ова општа јавна лиценца
ГНУ-овата општа јавна лиценца или ОЈЛ (англ. GNU General Public License, GNU GPL или GPL) ја има составено Ричард Сталман со цел да се употребува во рамките на ГНУ проектот. Развојот на лиценцата е смислена како обединување на слични лиценци кои биле користени за поранешните верзии на ГНУ Имакс (GNU Emacs) и други ГНУ програми. Иако лиценците имале слични поставки и цели, тие биле различни и специфични спрема својата програма. Целта на Сталман била да се осмисли една лиценца која би можела да се користи универзално, за било кој програмски проект, и на тој начин да се олесни размената и слободното користење на изворниот код меѓу проектите. Првата верзија (GPL version 1) е издадена во јануари 1989. Актуелна е втората верзија од 1991 година. Во 2005 година во тек е подготовката на третата верзија.
ГНУ-овата општа јавна лиценца ја има следнава структура:
Оригиналниот текст можете да го најдете на следниот врска -.
Напомена
Наслов
ГНУ-ова општа јавна лиценца
Верзија 2, јуни 1991 г.
Авторски права: Copyright © 1989, 1991 Free Software Foundation, Inc., 59 Temple Place - Suite 330, Boston, MA 02111-1307, USA.
Дозволено е умножување и копирање на дословни примероци на текстот од ова лиценца, но не е дозволено нејзиното менување.
Вовед
Мнозинството од лиценците за програмска опрема се составени со цел да Ви ја одземат слободата да го делите и менувате. За разлика од нив, ГНУ-овата општа Јавна јиценца има за намера да Ви ја гарантира Вашата слобода да делите и менувате слободна програмска опрема, и да обезбеди тој програм да биде слободен за сите негови корисници. Оваа општа јавна лиценца се применува на мнозинството на програмите на слободна програмска опрема и на секој програм за кој неговите автори се обврзуваат за неjзина употреба. (делот од програмската опрема на Фондацијата за слободна програмска опрема кој не е издаден под ГНУ-овата општа јавна лиценца, е опфатен со ГНУ-овата библиотечна јавна лиценца.) Секој, па и вие, може да ја употребува ГНУ-овата општа јавна лиценца.
Кога зборуваме за слободна програмска опрема, мислиме на слобода, а не на цена. Нашите општи јавни лиценци се составени да ја осигураат вашата слобода на дистрибуција на примероци на слободна програмска опрема (и ако сакате, вие можете да наплаќате за ова услуга), да го добиете изворниот код или да ви биде достапен ако го посакате, да можете да ја менувате програмската опрема или да користите делови од некоја слободна програмска опрема во нова слободен програмска опрема, и да обезбедат да знаете дека горенаведеното можете да го правите.
Да ги заштитиме вашите права, мораме да воспоставиме рестрикции кои забрануваат на било кој да Ви ги спори овие права и да Ви бара да се одречете од тие права. Овие рестрикции се претвораат во одредени обврски кои вие морате да ги исполните во случај да разделувате копии на оваа програмска опрема или во случај да ја менувате.
На пример, ако разделите копии на оваа програма, бесплатно или за паричен надоместок, морате сите права кои и Вие ги имате да ги дадете на примателите. Морате да осигурате и тие да го добијат, или да им е на располагање, изворниот код. Морате да им ги покажете овие одредби, за и тие да ги спознаат своите права.
Ние ги браниме вашите права преку два чекора: (1) го браниме оваа програмска опрема со заштита на авторски права, и (2) ви ја даваме ова лиценца која ви дава правна дозвола да ја умножувате, разделувате и/или менувате оваа програмска опрема.
Понатаму, поради нашата заштита и заштитата на секој автор, ние сакаме да се осигураме дека секој разбрира дека нема гаранција за оваа слободна програмска опрема. Ако програмската опрема биде изменета од друг и, така изменета, биде проследена, ние сакаме примателите да знаат дека тоа што го имаат не е оригиналот и со тоа какви било проблеми внесени од страна на други да не се огледаат на угледот на оригиналните автори.
Конечно, било којслободна програмска опрема е под постојана закана на патенти за програмска опрема. Ние сакаме да ја избегнеме опасноста дека тие што вршат редистрибуција на еден слободен програм, поединечно би добиле патентна лиценца и на тој начин таа програмска опрема да влезе во приватна сопственост. За да спречиме ваков случај, разјаснивме дека каков било патент мора да биде лиценциран за слободна употреба на сите или воопшто да не биде лиценциран.
Следат прецизните одредби за умножување, разделување и менување.
Одредби и услови за умножување, разделба и промена
0. Оваа лиценца се однесува на секоја програма или друга творба која што содржи порака внесена од сопственикот на авторските права, кажува дека таа може да биде дистрибуирана под одредбите на ова Општа јавна лиценца. Како „програма“, во натамошниот текст, се подразбира каква било програма или творба, и како „творба врз основа на програмата“ се подразбира самата програма или било која творба изведена од нејзе под Законот за авторски права: кажано со други зборови, творба која ја содржи програмата или дел од нејзе, или дословно или со измени или во превод на други јазици. (Во натамошниот текст, превод ќе биде означен, без ограничувања, како измена.) Секој корисник на оваа лиценца ќе биде именуван како „Вие“.
Активностите, освен умножување, дистрибуирање и менување, кои не се покриени со ова лиценца се надвор од нејзиниот опсег. Чинот на извршување на програмата не е ограничен и производите на програмата се покриени од ова лиценца само ако нивната содржина претставува творба врз основа на програмата (независно од тоа што извршувањето на програмата ја направила таа творба). Да ли е тоа точно, зависи од тоа што таа програма прави.
1. Вие можете да умножувате и дистрибуирате дословни примероци на изворниот код на програмата штом го добиете, на било кој медиум,
под услов да на очигледен и адекватен начин на секоја копија објавите известување за авторските права и порекнување на гаранција; да ги сочувате неразделени сите пораки кои се однесуваат на ова лиценца и на отсутност на каква било гаранција; и на сите други приматели на оваа програма да им дадете една копија на оваа лиценца заедно со програмата.
Вие можете да наплаќате хонорар за чинот на физичкиот пренос на копија на ова програма, и Вие можете по Ваш избор да понудите заштита во вид на гаранција во замена за хонорар.
2. Вие можете да ја менувате Вашата копија или копии на ова Програма или на било кој нејзин дел, и така што остварите творба врз основа на оваа Програма, и да ги умножите и дистрибуирате тие измени или творби под одредбите од Членот 1, под услов да ги исполните следните услови:
Овие барања се применливи на изменетата творба во нејзина целина. Ако препознатливи делови на таа творба не произлегуваат од Програмата, и можат со право да се сметаат како независни и посебни творби сами по себе, тогаш оваа Лиценца, и нејзините одредби, не се применуваат на тие делови кога ги разделувате како посебни творби. Ако Вие ги дистрибуирате истите тие делови како дел од една целина која е творба врз основа на оваа Програма, дистрибуирањето на целината мора да биде според одредбите на оваа Лиценца, чии дозволи за други носители на ова лиценца се прошируваат на нејзе во целост, и со тоа на секој нејзин дел без разлика на тоа кој го напишал.
Според тоа, овој член нема намера да бара права или да ги спори Вашите права на творби кои вие целосно сте ги направиле; напротив, намерата е да се спроведе правото на контрола над разделувањето на изведени или заеднички творби направени врз основа на оваа Програма.
Понатаму, самото доставување на некоја друга творба која не е направена врз основа на ова Програма заедно со оваа Програма (или творба врз основа на оваа Програма) на медиум за паметење или дистрибуирање не ја доведува другата творба под рамките на оваа Лиценца.
3. Вие можете да ја умножувате и дистрибуирате оваа Програма (или творба врз основа на нејзе, според член 2.) во објектниот код или во извршна форма под одредбите од гореспомнатите членови 1. и 2. под услов да спроведете еден од овие чина:
4. Вие не смеете да ја умножувате, менувате или подлиценцирате Програмата освен како што е изречно одредено во оваа лиценца. Каков било обид на друг начин да се умножува, дистрибуира или менува Програмата не е правосилен и автоматски ќе ги поништи Вашите права кон оваа лиценца. Меѓутоа, на лицата што добиле примероци, или права, од Вас под ова лиценца, нивните лиценци нема да им бидат поништени доколку тие лица ги почитуваат одредбите во целост.
5. Вие не сте обврзани да ја прифатите оваа лиценца, бидејќи не сте ја потпишале. Меѓутоа, ништо друго не ви дава право да ја менувате и дистрибуирате Програмата или творби врз нејзина основа. Тие чинови се забранети со закон ако Вие не ја прифатите оваа лиценца. Во таа смисла, со менување или дистрибуирање на Програмата (или било која творба врз нејзина основа), Вие го потврдувате Вашето прифаќање на оваа Лиценца да го чините тоа кон нејзе, и сите нејзини одредби и услови за умножување, дистрибуирање и менување на Програмата или творби врз нејзина основа.
7. Ако, како последица на судска пресуда или тужба за патентен прекршок или заради каква било друга причина (кој не мора да биде ограничен на патентни прашања), Ви се наметнати услови (било со судска пресуда, договор или на друг начин) кои се спротивни со условите на ова лиценца, тие не Ви даваат право на исклучок од условите на оваа лиценца. Ако не можете да ја дистрибуирате така што ќе ги задоволите истовремено Вашите обврски кон ова лиценца и било кои други прифатени обврски, тогаш како последица Вие воопшто не смеете да ја дистрибуирате ова Програма. На пример, ако некоја патентна лиценца не дозволува дистрибуирање на Програмата без наплаќање на хонорари од страна на сите што добиле примероци директно или индиректно од Вас, тогаш единствен начин да ја задоволите патентната лиценца и оваа лиценца е целосно да се воздржите од дистрибуирање на оваа Програма.
Ако било кој дел на овој член се смета за неважечки или неприменлив под какви било околности, ќе се применува дополнението на овој член и членот во својата целост ќе се применува под други околности.
Овој член има намера целосно да разјасни тоа што се верува дека е последица на остатокот на ова лиценца.
8. Ако дистрибуирањето и/или употребата на оваа Програма е ограничена во одредени земји или со интерфејси кои се под патент или со авторски права, оригиналниот носител на авторските права и тој кој ја става оваа Програма под оваа лиценца може да додаде изречно ограничување со кое ги изоставува тие земји, и така дистрибуирањето да биде дозволено во или меѓу земји кои не се изоставени. Во таков случај, оваа лиценца го отелотворува тоа ограничување како да е напишано во целината на ова лиценца.
9. Фондацијата за слободна програмска опрема повремено може да издаде ревидирани и/или нови верзии на Општата јавна лиценца (ОЈЛ). Такви нови верзии ќе бидат слични во духот со оваа верзија, но може да се разликуваат во поединости за да опфатат нови проблеми или прашања.
Секоја верзија добива одреден број на верзија. Ако програмата укажува на број на верзија на оваа лиценца која се применува на нејзе и „било која понатамошна верзија“, тогаш Вие имате избор да ги следите одредбите и условите било на таа верзија или на било која понатамошна верзија издадена од Фондацијата за слободна програмска опрема. Ако Програмата не го специфицира бројот на верзијата на оваа лиценца, Вие можете да си изберете било која верзија која е издадена од страна на Фондацијата за слободна програмска опрема.
10. Ако сакате да вградите делови од оваа Програма во други слободни програми чии услови на дистрибуција се различни, пишете му на авторот и прашајте го за дозвола. За програмска опрема која е под заштита на авторски права во корист на Фондацијата за слободна програмска опрема, пишете на Фондацијата за слободна програмска опрема; ние понекогаш правиме исклучоци од ова лиценца. Нашата одлука ќе биде заснована на две цели на сочувување на слободниот статус на сите дела направени врз основа на слободна програмска опрема и на општо ширење на насоките на делење и повеќекратна употреба на програмска опрема.
БЕЗ ГАРАНЦИЈА
11. БИДЕЈЌИ ОВАА ПРОГРАМАА Е ЛИЦЕНЦИРАНА БЕЗ ПАРИЧEН НАДОМЕСТ, НЕ ПОСТОИ ГАРАНЦИЈА ЗА ОВАА ПРОГРАМА, ДО СТЕПЕН ДОЗВОЛЕН СО ПРИМЕНЛИВИТЕ ЗАКОНИ. ОСВЕН ВО СЛУЧАЈ КАДЕ ИМА НАПИСМЕНО ДОСТАВЕН ИСКЛУЧОК СОПСТВЕНИЦИТЕ НА АВТОРСКИТЕ ПРАВА И ДРУГИ СТРАНКИ ЈА ДОСТАВУВААТ ПРОГРАМАТА „ТАКВА КАКВА ШТО Е“ БЕЗ БИЛО КАКВИ ГАРАНЦИИ, БИЛО ИЗРИЧНИ ИЛИ ТОЛКУВАНИ, ВКЛУЧУВАЈЌИ ГИ, НО БЕЗ НА НИВ ДА СЕ ОГРАНИЧАТ, ТОЛКУВАНИ ГАРАНЦИИ НА КОМЕРЦИЈАЛНА ВРЕДНОСТ И ПРИКЛАДНОСТ ЗА ОДРЕДЕНА УПОТРЕБА. ЦЕЛИОТ РИЗИК ВО ОДНОС НА КВАЛИТЕТОТ И ПЕРФОРМАНСИТЕ НА ОВА ПРОГРАМА ГИ СНОСИТЕ ВИЕ. АКО ПРОГРАМАТА СЕ ПОКАЖЕ КАКО НЕИСПРАВНА, ВИЕ САМИ ГИ СНОСИТЕ СИТЕ ТРОШОЦИ ЗА СИТЕ НЕОПХОДНИ СЕРВИСИРАЊА, ПОПРАВКИ И КОРЕКЦИИ.
12. ВО НИКОЈ СЛУЧАЈ, ОСВЕН АКО ТОА НЕ ГО БАРА ОДРЕДЕН ЗАКОН ИЛИ ПИШАН ДОГОВОР, БИЛО КОЈ СОПСТВЕНИК НА АВТОРСКИТЕ ПРАВА, ИЛИ БИЛО КОЈА ДРУГА СТРАНКА КОЈА МОЖЕ ДА ЈА ДИСТРИБУИРА ОВАА ПРОГРАМА НА ПРЕТХОДНО ОПИШАН НАЧИН, ЌЕ БИДЕ ОДГОВОРНА КОН ВАС ЗА ШТЕТИ, ВКЛУЧУВАЈКИ БИЛО КОИ ОПШТИ, ПОСЕБНИ, СЛУЧАЈНИ ИЛИ ПОСЛЕДИЧНИ ШТЕТИ ШТО ПРОИЗЛЕГУВААТ БИЛО ОД КОРИСТЕЊЕТО ИЛИ ОД НЕСПОСОБНОСТА НА КОРИСТЕЊЕ НА ОВА ПРОГРАМА (ВКЛУЧУВАЈКИ НО НЕ ОГРАНИЧЕНО НА ГУБИТОК НА ПОДАТОЦИ ИЛИ НА ВНЕСУВАЊЕ НА ГРЕШКИ ВО ПОДАТОЦИТЕ ИЛИ НА ГУБИТОЦИ НАПРАВЕНИ ОД ВАС ИЛИ ОД ТРЕТИ ЛИЦА ИЛИ ОД НЕМОЖНОСТА НА ПРОГРАМАТА ДА СЕ ИЗВРШУВА ЗАЕДНО СО ДРУГИ ПРОГРАМИ), ДУРИ И ВО СЛУЧАЈ СОПСТВЕНИКОТ НА АВТОРСКИТЕ ПРАВА ИЛИ БИЛО КОЈА ДРУГА СТРАНКА ДА БИЛЕ СОВЕТУВАНИ ЗА МОЖНОСТА НА ТАКВИ ШТЕТИ.
Како да се применуваат овие одредби на Вашите нови програми
Ако развиете нова програма, и ако сакате да биде од најголема можна корист за јавноста, најдобриот начин да се стори тоа е програмата да ја направите како слободна програмска опрема кои секој може да ја разделува и менува под овие услови.
За да го сторите тоа, прикачите ги следниве објави на програмата. Најбезбедно е тие да се прикачат на почетокот од секоја изворна податотека за најефективно да се пренесе исклучокот на гаранција; и секоја податотека најмалку би требала да го има изразот „Авторски права“ со покажувач до таму каде каде може полната објава на тие права да се најде.
една линија со името на програмата и опис што таа прави Copyright (C) *година* име на авторот
Оваа програма е слободна програмска опрема; вие можете да ја разделувате и/или да ја менувате под условите на ГНУ-овата општа јавна лиценца објавена од Фондацијата за слободна програмска опрема; било како Верзија 2 од ова Лиценца, или (по Ваш избор) некоја покасна верзија.
Ова програма се разделува во надеж дека ќе биде корисна, но БЕЗ БИЛО КАКВА ГАРАНЦИЈА; подеднакво ни без толкувана гаранција на КОМЕРЦИЈАЛНА ВРЕДНОСТ И ПРИКЛАДНОСТ ЗА ОДРЕДЕНА УПОТРЕБА. Видете ја ГНУ-овата општа јавна лиценца за повеќе детали.
Вие треба да сте добиле примерок на ГНУ-овата општа јавна лиценца заедно со ова програма; во спротивно, пишете до Фондација за слободна програмска опрема (Free, 51 Franklin Street, Fifth Floor, Boston, MA 02110-1301, USA.
Исто така, доставете информација како да се стапи во контакт со Вас преку електронска и обична пошта.
Ако програмата е интерактивна, кога почнува да се извршува во интерактивен режим направете ја да дава кратка објава како следнава:
Гномовизија верзија 69, Copyright (C) *година* име на авторот Гномовизија доаѓа АПСОЛУТНО БЕЗ ГАРАНЦИЈА; за детали внесете „покажи w“. Оваа програма е слободна програмска опрема и вие сте добредојдени да го редистрибуирате според определени услови; внесете „покажи c“ за деталите.
Вие би требале исто да од Вашиот работодавач (ако работите како програмер) или од Вашето училиште, ако тоа постои, да барате да потпишат „одрекнување од авторските права“ над програмата, ако е тоа потребно. Еве еден пример, имињата се менуваат:
Јојодин ДОО, се одрекнува од сите авторски права над оваа програма `Гномовизија' (која врши проток низ компајлери) напишана од Џемс Хекер.
потпис на Тај Кун, 1 април 1989 Тај Кун, Претседател на Смена
Оваа општа јавна лиценца не дозволува вградување на Вашата програма во неслободни програми во приватна сопственост. Ако Вашата програма е библиотека на под-рутини, Вие можете да сметате дека е покорисно да дозволите да неслободни приватни апликации се поврзуваат со таа библиотека. Ако е тоа вашата желба, употребите ја ГНУ-овата ограничена општа јавна лиценца (GNU Lesser General Public License).
Anderson & Sheppard
Anderson & Sheppard e кројачница по нарачка на Севил Роу, Лондон, основана во самиот Роу во 1906 година. Нејзината продавница за кроење по нарачка е на улицата Олд Бурлингтон, од каде се преселила во 2005 година. Исто така, се продава готова машка облека од просториите на нејзината старовремска продавница во близина на улицата Клифорд, како и на интернет.
Од 2004 година, таа е во сопственост на Анда Роланд, која ја наследила од нејзиниот татко, Роланд „Тајни“ Роланд. Главниот кројач е Џон Хичкок.
Клиентела
Поранешните приврзаници се Фред Астер, Гери Купер, Ноел Кауард и Брајан Фери. Во 2004 година, Том Форд станал клиент на фирмата, нарачувајќи одела што подоцна ќе се појават во фотосесијата на списанието „W“.
Калуѓерички манастир
Калуѓерички манастир — манастир во југоисточниот дел на Македонија, на падините на планината Смрдеш, во селото Калуѓерица.
Градби
Во склоп на манастирот влегуваат една црква, конак, трпезарија, летниковец и помошен објект.
Црква „Свети Успение на Пресвета Богородица“
Градбата на црквата има мали димензии и е со правоаголна основа, а влезот се наоѓа на западната страна до којашто е доградена отворена припрата.
Тоде Кабровски
Тоде Кабровски (роден на година во Горно Ореово, ) — македонски просветен и културно-национален деец во Австралија.
Животопис
По завршувањето на Учителската школа (1964) и на Вишата педагошка школа (на Групата за историја и географија) во Битола (1967), во 1969 година се иселил во Австралија (Рокдаел, Нов Јужен Велс) и 36 години работел во Телстра корпорејшен лимитед односно автралискиот „Телеком“. Бил еден од иницијаторите за отворање на првото етничко училиште на македонски јазик во Нов Јужен Велс (1975) и учител во разни македонски основни етнички училишта и наставник во гимназијата во Когра (1976-2004). Исто така бил и еден од иницијаторите за формирање на Македонскиот просветно-училиштен одбор за НЈВ и негов потпретседател и претседател (1978-2004), член на комисиите за изработка на наставен план и програма за средните училишта и за проверка на испитите, соавтор на неколку учебника за македонските етнички училишта и член или раководител во разни македонски културно-уметнички, добротворни и други друштва и организации.
Тоде Кабровски е добитник на голем број награди и признанија:
Денес Тоде Кабровски е почесен претседател на Македонскиот просветно–училиштен одбор за Нов Јужен Велс и активен член на Македонската православна црква „Света Петка“ во Рокдејл.
Пара (округ)
Географија
Пара се наоѓа во северниот дел на Суринам и тој е еден од трите окрузи кои немаат излез на море. Округот има вкупна површина од 5,393 км². Административен центар на округот е Онвервахт, а покрај него се наоѓаат и гратчињата Паранам, Сабана и Зандереј
Округот е рударски и шумарски центар на Суринам. Во округот има големи рударски активности за ископ на боксит.
Население
Според пописот од 2004 година, Пара имал население од 18,749 жители. Населението е во пораст, па така, според пописот од 2012 година во округот живееле 24,700 жители. Во минатото функционирало и гратчето Јоденсаване, еврејска заедница која пребегнала во Суринам во 17 век. Гратчето било уништено во 1832 година од пожар.
Ресорти
Пара е поделен на 5 ресорта:
Список на земји по број на корисници на интернет
Списокот ги содржи сите членки на Обединетите нации.
{|
Александар Ханчет Смит
Александар Ханчет Смит (12 декември 1904 година - 12 декември 1986 година) бил американски миколог познат по својот обемен придонес во таксономијата и филогенијата на повисоките габи, особено агариците.
Ран живот
Смит, роден во Крандон, Висконсин, бил второ дете на Рут М. и Едвард А. Шмит, кои подоцна го промениле своето име во Смит. По смртта на неговата мајка во тинејџерските години, Смит и семејството се преселиле во Вест Де Пер, Висконсин, за да живеат со нивните баба и дедо.
Образование
Смит завршил средно училиште во Вест Де Пере во 1923 година. Една година подоцна, тој влегол во колеџот Лоренс во Еплтон, Висконсин, каде што добил диплома во 1928 година. Тој аплицирал за стипендија на Универзитетот во Мичиген и започнал со постдипломски студии по ботаника во есента 1928 година со еминентниот миколог Калвин Х. Кауфман како негов советник. Кауфман умрел пред Смит да ја заврши својата диплома, па ги продолжил студиите под професорот Едвин Батерворт Мејнс, на крајот магистрирал во 1929 година и докторирал во 1933 година. Неговата докторска дисертација била насловена „Истражувања на формите со две спори во родот Микена “, која подоцна била објавена како напис во журнал.
Кариера
Смит бил претседател на Миколошкото друштво на Америка, а од 1945 до 1950 година бил уредник на научното списание Mycologia во 1950 година. Тој бил претседател на Академијата за наука, уметност и книжевност во Мичиген, Академијата во Мичиген (1966–67), Ботаничкиот клуб во Мичиген, Ботаничкиот клуб Тори и Истражувачкиот клуб на Универзитетот во Мичиген во 1974–75 година.